כועסים על היעדרותו וחסרי אמונה בו, השומרים מגרשים את ג'ק. מבויש, הוא יוצא להתבודד באנטארקטיקה. שם, אופל מתגלה בפניו ומנסה לשכנע אותו להצטרף לצדו. ג'ק מסרב, ובתגובה אופל מאיים להרוג את אחת מעוזרותיה הקטנות של פיית השיניים. על מנת להציל את חייה, ג'ק נותן לאופל את המקל שלו, מקור כוחותיו. אופל שובר את המקל של ג'ק ומשליך אותו לתהום, יחד עם העוזרת הקטנה. ג'ק מקבל מהעוזרת הקטנה את שיני הילדות שלו, ונחשף לעברו – הוא היה בן נוער רגיל לגמרי, ומצא את מותו בנפילה אל תוך אגם קפוא כשהציל מסכנה זו את אחותו הקטנה. מעודד ומלא השראה חדשה, ג'ק מתקן את המקל שלו ויוצא להציל את פיית השיניים ועוזרותיה הקטנות.
בעקבות סיכול החגים האחרונים, ילדי העולם כבר לא מאמינים בשומרים. כולם, פרט לילד אחד בשם ג'יימי. בניסיון לשמור על אמונתו, ג'ק יוצר בחדר השינה של ג'יימי פתית שלג. או אז, ג'יימי הופך לאדם הראשון אשר מאמין בג'ק ומסוגל לראות ולשמוע אותו. יחד עם ג'ק ועם שאר השומרים, ג'יימי אוסף את כל חבריו ויוצא לעמוד מול אופל. חלומות הילדים מוכחים כחזקים יותר מחזות סיוטיו של אופל, וזה גם מעיר לתחייה את סנדי. אופל מתחיל לפחד, וסיוטיו פונים נגדו – והורגים אותו. אמונת ילדי העולם בשומרים חוזרת, וג'ק מצטרף אל השומרים באופן רשמי ומוכתר כ"שומר הכיף".
הפקה.
ב-2005, הסופר ויליאם ג'ויס חבר לאולפני ההנפשה "Reel FX" ביצירת מיזם משותף להפקת סרטי הנפשה בהתבסס על ספריו של ג'ויס. על בסיס רעיון של ג'ויס לאיחוד דמויות פולקלור כמעין קבוצה של גיבורי-על, החל הפיתוח של "שומרי האגדות". הפקת הסרט באורך מלא לא יצאה בסופו של דבר לפועל, ונוצר רק סרט קצר בשם "האיש בירח". ב-2008, ג'ויס מכר את הזכויות לעיבוד קולנועי עבור הסרט הקצר ופיתוח הרעיון שלו לסרט עלילתי לאולפני ההנפשה של דרימוורקס.
כחלק מהחוזה עם האולפנים, הובטח לג'ויס כי החזון שלו עבור הדמויות ימומש וכי הוא יהיה מעורב בתהליך היצירה. בנובמבר 2009, המחזאי דייוויד לינדזי-אבייר נשכר לכתוב את התסריט ופיטר רמזי נבחר לביים, כשהפרויקט נקרא אז "השומרים". "האיש בירח" שימש כהשראה לעלילה של הסרט. ג'ויס היה שותף לרמזי במלאכת הבימוי, אך הוא פרש מתפקיד זה לאחר מות ביתו מגידול מוחי על מנת להתמקד באבלו. רמזי לקח את השליטה על עבודת הבימוי, על אף שג'ויס שמר על מידה מסוימת של מעורבות בהפקה.
המפיק גיירמו דל טורו היה שותף בבניית הסיפור, עיצוב הדמויות ויצירת המבנה של הסרט. הצלם רוג'ר דיקינס ייעץ לצוות ההפקה בענייני תאורה, ובתהליך היצירה הוא סייע לצוות בנושאי ניגודיות, רוויה, עומק שדה ועוצמת אור. הסרט כולל בו אפקטים חזותיים רבים, ובמיוחד בסצנות הנוגעות לדמויותיהם של אופל ואיש החול. על מנת להתמודד עם הקושי שביצירת החלקיקים של דמויות אלו, אולפני ההנפשה פיתחו את "OpenVDB", כלי ופורמט יעיל יותר למניפולציה ואחסון של נתוני נפח, כמו עשן וחומרים אמורפיים אחרים. כמה חודשים לפני צאתו לאקרנים של הסרט, "OpenVDB" שוחרר בחינם לרשת האינטרנט כפרויקט קוד פתוח, בתקווה להפוך לסטנדרט בתעשייה.
השם הרשמי והסופי של הסרט, "שומרי האגדות", הוכרז בתחילת 2011, יחד עם צוות השחקנים.
הפצה.
הצגת הבכורה של הסרט התקיימה ב-10 באוקטובר 2012, כחלק מפסטיבל סרטים בקליפורניה. בארצות הברית, החלו הקרנות הסרט באופן רשמי ב-21 בנובמבר, ובישראל כשבועיים לאחר מכן, ב-6 בדצמבר. זו הייתה ההפצה האחרונה של סרט אולפני ההנפשה של דרימוורקס על ידי סרטי פרמאונט, זאת עם תום החוזה בין שתי החברות ומעבר אולפני ההנפשה לעבודה עם פוקס המאה ה-20.
ב-12 במרץ 2013, החלו לצאת לשווקים מהדורות המדיה הביתית של הסרט - DVD ו-Blu-Ray. בדומה להפצה התיאטרלית, גם זו הייתה האחרונה שבוצעה על ידי פרמאונט עבור דרימוורקס.
פסקול.
"Rise of the Guardians", פסקול הסרט, בכתיבת אלכסנדר דספלה, יצא לאור ב-13 בנובמבר 2012 על ידי חברת התקליטים "Varèse Sarabande". התזמורת הסימפונית של לונדון ביצעה את הלחנים, ואלו הוקלטו בעירה באולפני איר ובאולפני אבי רוד. "Still Dream", השיר אשר חותם את הסרט ומופיע בקרדיטי הסיום, נכתב על ידי דייוויד לינדזי-אבייר ובוצע על ידי רנה פלמינג. נעימת הנושא של הבלט "ציפור האש" של איגור סטרווינסקי נשמעת בסצנה הראשונה בה דמותו של צפון מופיעה.
זהו הפסקול הראשון של סרט אולפני ההנפשה של דרימוורקס אשר לא נכתב על ידי הארי גרגסון ויליאמס, ג'ון פאוול, הנס צימר, רופרט גרגסון ויליאמס או הנרי ג'קמן, לראשונה מזה 17 סרטים.
ביקורות.
"שומרי האגדות" זכה לביקורות מעורבות. אתר הסקירה "Rotten Tomatoes" העניק לסרט ציון של 75%, על פי ציון ממוצע של 6.6/10 בהתבסס על 161 ביקורות (120 "טריות" ו-41 "רקובות"). באתר הסקירה "Metacritic" הוא זכה לציון של 58, בהתבסס על 37 ביקורות (21 חיוביות, 14 מעורבות ו-2 שליליות). חברת הסקרים "CinemaScore" נתנה לסרט ציון "A".
הכנסות.
מהקרנותיו המסחריות בבתי קולנוע סביב העולם, "שומרי האגדות" גרף הכנסות של $306,941,670, מתוכן $103,412,758 בצפון אמריקה (33.7%) ו-$203,528,912 בשאר העולם (66.3%).
סוף השבוע הראשון של הסרט עם עלייתו לאקרנים נסמך אל חג ההודיה, ולכן נמשך חמישה ימים. אף על פי כן, הוא לא הצליח למשוך אליו קהל ילדים ומשפחות רחב כמצופה – והכניס בזמן זה רק $32,341,090. לשם ההשוואה, "מפלצות נגד חייזרים" יצא ללא חגים סמוכים, ובסוף שבוע רגיל של שלושה ימים בלבד הוא הכניס $59,321,095. למעשה, הפתיחה של "שומרי האגדות" הייתה לנמוכה ביותר של אולפני ההנפשה מאז "חיים בזרם". על אף שתקציב ההפקה שלו נעמד על כ-$145,000,000, כחצי מהכנסותיו, עלויות השיווק של הסרט היו גבוהות, והוא לא הצליח להגיע לרווח עבור אולפני ההנפשה. זו הייתה הפעם הראשונה מאז "" בה האולפנים הגיעו להפסד על סרט, והנזק נאמד בכ-$83,000,000. כתוצאה מכך, האולפנים הודיעו בפברואר 2013 על פיטוריהם של 350 עובדים כחלק מארגון מחדש של החברה.
מהדורות המדיה הביתית של הסרט הניבו מעט הכנסות נוספות, הנעמדות על כ-$59,626,320 - כ-$34,352,801 מ-1,300,675 עותקי DVD, וכ-$25,273,519 מ-1,057,226 עותקי Blu-Ray. ביחס למכירת הכרטיסים עבור הסרט בהקרנותיו המסחריות, מכירותיהן של מהדורות המדיה הביתית הייתה מוצלחת יותר. תוך שבועיים וחצי בלבד, הספיקו להימכר כבר כ-3,2000,000 עותקי DVD ו-Blu-Ray. עד לעדכון הנתונים האחרון באוקטובר 2014, נמכרו בסך הכל כ-5,800,000 עותקים.
גטסבי הגדול (סרט, 2013)
גטסבי הגדול (במקור: The Great Gatsby) הוא סרט דרמה אוסטרלי-אמריקאי המבוסס על ספרו של סקוט פיצג'רלד בעל אותו השם, בבימויו של באז לורמן ובכיכובם של לאונרדו דיקפריו, קארי מאליגן, טובי מגווייר, איילה פישר ואמיטאב באצ'אן.
על הפקת הסרט הוכרז כבר בדצמבר 2008, אולם הצילומים החלו רק ב-5 בספטמבר 2011 באוסטרליה. הסרט תוכנן לצאת לאקרנים ב-25 בדצמבר 2012, אך נדחה לקיץ 2013. הקרנת הבכורה נערכה בניו יורק ב-10 במאי 2013, וכמה ימים אחר כך נערכה הקרנה חגיגית שלו בפסטיבל קאן.
הסרט זכה בפרס אוסקר לעיצוב התלבושות הטוב ביותר ובפרס האוסקר לעיצוב הפקה הטוב ביותר.
תקציר העלילה.
גטסבי הגדול הוא ספר המתאר את חייו של ג'יי גטסבי (שמו האמיתי הוא
ג'יימס גץ) מנקודת מבטו של ניק קארווי. עלילת הסיפור מתמקדת בחייהם של חמש
הדמויות הראשיות של הסיפור ומעבירה ביקורת על החיים באותה תקופה (על הדור האבוד של
האנשים שגדלו במהלך מלחמת העולם הראשונה, על הרדיפה אחרי הכסף, חוסר המוסריות
וחוסר השווין של אותה תקופה).
הספר מתחיל בכך שניק (המספר, בן דודה של דייזי) עובר להתגורר בווסט אג,
ניו יורק בצריף קטן והוא מגלה במהרה שהוא מתגורר בשכנות עם ג'יי גטסבי העשיר
הנודע. ניק מתגורר למרגלות אגם אשר בדיוק מולו מתנוססת האחוזה העצומה באיסט אג, לונג איילנד של טום, בעלה של דייזי בת דודתו. יום אחד ניק מקבל הזמנה לאחת המסיבות אשר גטסבי עורך כמעט
כל ערב ואשר לא הזמין אליהם אף אחד מעולם. לאחר שמועות שנפוצות על מר גטסבי, ניק פוגש בו ומוזמן לבילוי איתו ביום המחרת. לאט לאט הם מתחילים להתקרב
ונעשים חברים. ביום בהיר אחד המליונר המסתורי מבקש מרעהו בקשה די משונה שלאחריה התמונה מתחילה להתבהר.
לאחר שניק נענה לבקשתו של חברו ומזמין את דייזי לכוס תה מסתבר שלפני
שמר גטסבי יצא להילחם במלחמת העולם הראשונה הוא ודייזי היו
מאוהבים אך בגלל שהיא לא שמעה ממנו בתום המלחמה היא התחתנה עם טום כדי
לרצות את הסובבים אותה. דייזי וגטסבי נפגשים בתיווכו של ניק והם מתחילים להתאהב
מחדש "הלוואי שנוכל להמשיך ככה לעד" היא אומרת לו והם ממשיכים ברומן
האסור שלהם במשך זמן מה.
ג'יי מתחיל להפציר באהובתו לספר לטום שמעולם לא אהבה אותו ומשם כל
התמונה מסתבכת, יום אחד החמישייה הולכת למלון בניו יורק ודייזי מספרת לטום על
רצונה לעזוב אותו, אלא שאז טום חושף את האמת על גטסבי הסודי, הרוחות מתלהטות וג'יי
וחברתו עוזבים בסערה. בדרך חזרה לביתו קורה משהו מאוד מפתיע, במהלך הנסיעה
(במכונית אשר דייזי נוהגת בה) כאשר הם עוברים את שבילי הפחם דייזי דורסת והורגת
במקריות מוחלטת את הפילגש של טום והם ממשיכים לנסוע ולברוח מזירת הדריסה. כשטום
מגיע לזירת הרצח הוא מפנה את מר וילסון (בעלה של הפילגש) נגד גטסבי וביום לאחר
מכן בשעת אחר צהריים מר וילסון יורה כדור אחד בליבו של ג'יי אשר הורג אותו (יש
היגידו שמת מפני שלא היה לו דבר לחיות בשבילו) ומתאבד לאחר מכן. טום ודייזי עוזבים
את ניו יורק למערב, אף אחד כמעט לא מופיע בהלווייתו של ג'יי וניק חוזר לבית הוריו